Document ID: 32005D0271

ODLOČBA KOMISIJE
z dne 30. marca 2005
o spremembi Dodatka B k Prilogi XII k Aktu o pristopu iz leta 2003 glede nekaterih obratov v sektorjih rib, mesa in mleka na Poljskem
(notificirano pod dokumentarno številko K(2005) 967)
(Besedilo velja za EGP)
(2005/271/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške (1) in zlasti odstavka (e) pododdelka I(1) oddelka B, poglavja 6 Priloge XII k Aktu,
ob upoštevanju naslednjega:
(1)
Poljski je bilo odobreno prehodno obdobje za nekatere obrate, navedene v Dodatku B k Prilogi XII k Aktu o pristopu iz leta 2003.
(2)
Dodatek B k Prilogi XII k Aktu o pristopu iz leta 2003 je bil spremenjen z odločbami Komisije 2004/458/ES (2), 2004/471/ES (3) in 2004/474/ES (4).
(3)
Glede na uradno izjavo poljskega pristojnega organa so nekateri obrati v sektorjih rib, mesa in mleka zaključili postopek posodabljanja in so zdaj v celoti usklajeni s pravnimi akti Skupnosti. Poleg tega bodo nekateri obrati v sektorju mleka, ki jim je bilo dovoljeno predelovati mleko, ki izpolnjuje zahteve EU, in mleko, ki ne izpolnjuje zahtev EU, predelovali samo mleko, ki izpolnjuje zahteve EU. Ti obrati se zato črtajo s seznama obratov v prehodu.
(4)
V sektorjih rib, mesa in mleka so nekateri obrati prenehali opravljati svojo dejavnost. Tudi ti obrati se črtajo s seznama obratov v prehodu.
(5)
Dodatek B k Prilogi XII k Aktu o pristopu iz leta 2003 je zato treba ustrezno spremeniti.
(6)
Stalni odbor za prehranjevalno verigo in zdravje živali je bil obveščen o ukrepih, predvidenih s to odločbo -
SPREJELA NASLEDNJO ODLOČBO:
Člen 1
Obrati, navedeni v Prilogi k tej odločbi, se črtajo iz Dodatka B k Prilogi XII k Aktu o pristopu iz leta 2003.
Člen 2
Ta odločba je naslovljena na države članice.
V Bruslju, 30. marca 2005

Labels: 17
0
7
6
18
15